ΓΡΑΠΤΗ ΕΡΩΤΗΣΗ E-0111/02

υποβολή: Sami Nar (PSE) προς την Επιτροπή

(29 Ιανουαρίου 2002)

Θέμα: Αναδιάρθρωση του Usinor με αποτέλεσμα το κλείσιμο των γαλλικών εγκαταστάσεων του Biache Saint-Vaast

Ο όμιλος Usinor αρχίζει αυτό τον καιρό μια επιχείρηση αναδιάρθρωσης η οποία θα έχει ως αποτέλεσμα το κλείσιμο μιας αποδοτικής βιομηχανικής εγκατάστασης στο Biache Saint-Vaast, στη Γαλλία. Το κλείσιμο αυτό αποτελεί ιδιαιτέρως σοβαρό πλήγμα για την απασχόληση (440 θέσεις εργασίας καταργούνται) καιποχρεώνει το συντάκτη της ερώτησης να θέσει τα ακόλουθα ερωτήματα:

Η μελετώμενη αναδιάρθρωση τηρεί τις ισχύουσες στην ΕΕ διοικητικές διατάξεις καθώς και τους ισχύοντες κανόνες για τον ανταγωνισμό·

Ο όμιλος Usinor, εταίρος και παράγων της επιχείρησης αυτής, έχει λάβει κρατικές ενισχύσεις βάσει ευρωπαϊκών προγραμμάτων κατά τα 15 τελευταία χρόνια, τί ύψους καιπό ποιούς όρους· Στο σημείο αυτό ο συντάκτης της ερώτησης απαιτεί ακριβείς απαντήσεις.

Εφόσον η στρατηγική την οποίαιοθέτησε ο όμιλος Usinor συνεπάγεται το κλείσιμο μιας σημαντικής βιομηχανικής εγκατάστασης σε μια περιοχή που έχει ήδη πληγεί σκληρά από την ανεργία, ποιά μέσα διαθέτει η Επιτροπή προκειμένου να απαιτήσει την επιστροφή των ενισχύσεων τις οποίες έχει λάβει η επιχείρηση αυτή·

Απάντηση της κ. Διαμαντοπούλου Εξ ονόματος της Επιτροπής

(29 Απριλίου 2002)

Το σχέδιο συγχώνευσης των παραγωγών χάλυβα Usinor και Arbed/Aceralia κοινοποιήθηκε στην Επιτροπή στις 16 Ιουνίου 2001, σύμφωνα με το άρθρο 66 της συνθήκης ΕΚΑΧ και τον κανονισμό για τον έλεγχο των συγκεντρώσεων(1). Η Επιτροπή, ύστερα από μελέτη εις βάθος ενέκρινε τη συγχώνευση στις 21 Νοεμβρίου 2001, με την προϋπόθεση ορισμένων δεσμεύσεων. Οι δεσμεύσεις αυτές δεν αναφέρονται σε κανένα κλείσιμο εργοστασίου αλλά στη μεταφορά ορισμένων εγκαταστάσεων παραγωγής και διανομής χάλυβα. Οι μεταφορές αυτές συνοδεύονται απόποχρεώσεις που προορίζονται να διασφαλίσουν πλήρως την τρέχουσα και μελλοντική οικονομική βιωσιμότητα και την ανταγωνιστικότητα των εγκαταστάσεων που μεταφέρονται στο πλαίσιο των αποδεκτών δεσμεύσεων. Η Επιτροπή θα εξασφαλίσει ότι τα μέρη θα διατηρήσουν τη βιωσιμότητα και την ανταγωνιστικότητα των εγκαταστάσεων αυτών πριν από τη μεταφορά και ότι οι αγοραστές είναι βιώσιμες επιχειρήσεις που κατέχουν τους χρηματοοικονομικούς πόρους, την εμπειρογνωμοσύνη και τα κίνητρα που απαιτούνται για τη διατήρηση και την ανάπτυξη των δραστηριοτήτων τους και την παρουσία τους στην αγορά. Παρόλα αυτά, η Επιτροπή δεν έχει κατ'αρχήν καμία αρμοδιότητα όσον αφορά την πιθανή αναδιάρθρωση στα πλαίσια του νέου ομίλου μετά τη συγχώνευση.

Όσον αφορά τη χορήγηση κοινοτικών ενισχύσεων στον όμιλο Usinor, η Επιτροπήπενθυμίζει στον αξιότιμο βουλευτή ότι σύμφωνα με την αρχή της επικουρικότητας τα κράτη μέλη είναι αρμόδια τόσο για την επιλογή των σχεδίων όσο και για την εφαρμογή και τη διαχείριση προγραμμάτων που συγχρηματοδοτούνται από τα διαρθρωτικά ταμεία.

Σύμφωνα με τις πληροφορίες που ελήφθησαν από τις γαλλικές αρχές καμία ενίσχυση από το Ευρωπαϊκό Ταμείο Περιφερειακής Ανάπτυξης δεν δόθηκε στη μονάδα παραγωγής του Biache Saint-Vaast.

Όσον αφορά την επιστροφή των ενισχύσεων που ελήφθησαν από τα διαρθρωτικά ταμεία κατά τη διάρκεια των προηγούμενων περιόδων προγραμματισμού, η Επιτροπήπενθυμίζει ότι — εφόσον τα σχέδια έχουν εφαρμοστεί δεόντως και εκκαθαριστεί με βάση την ισχύουσα κοινοτική νομοθεσία — δενπάρχει μηχανισμός για την ανάκτηση των ενισχύσεων που χορηγήθηκαν.

Για την τρέχουσα περίοδο προγραμματισμού 2000-2006, τόσο οι κρατικές ενισχύσεις περιφερειακού χαρακτήρα(2) όσο και ο κανονισμός (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά Ταμεία(3), συναρτούν εφεξής τη χορήγηση κοινοτικών ενισχύσεων με τη διατήρηση της επένδυσης ή τις θέσεις εργασίας που δημιουργούνται κατά τη διάρκεια μιας ελάχιστης περιόδου πέντε ετών.

Ο όμιλος Usinor επωφελήθηκε από χρηματοδοτήσεις στο πλαίσιο ερευνητικών προγραμμάτων για σχέδια όπου συμμετέχουν πολλοί εταίροι. Η χρηματοδότηση των σχεδίων αυτών συνδέεται αυστηρά με τα τεχνολογικά και επιστημονικά οφέλη τους. Η ανάκτηση τυχόν προκαταβολών που χορηγήθηκαν είναι δυνατή μόνον όταν οι συμμετέχοντες δεν συμμορφώθηκαν με τους συμβατικούς όρους.

(1) Κανονισμός (ΕΟΚ) αριθ. 4064/89 του Συμβουλίου της 21ης Δεκεμβρίου 1989 για τον έλεγχο των συγκεντρώσεων μεταξύ επιχειρήσεων, (ΕΕ L 395 της 30.12.1989, διορθωμένη έκδοση: ΕΕ L 257 της 21.9.1990).

(2) ΕΕ C 74 της 10.3.1998.

(3) ΕΕ L 161 της 26.6.1999.